Zenobia
2024-10-07 19:00 - 20:15 (Europe/Helsinki) | Christianskirken, Fredericia, Christiansvej 4, Fredericia, 7000
Koncert med danske viser og sange samt Zenobias egne numre.
Billetter købes i døren.
Varighed: 70 min. uden pause.

Goitse
2024-10-08 19:30 - 23:00 | Baltoppen LIVE, Baltorpvej 20, Ballerup, 2750
Irlands førende traditionelle band af den nye generation.
Den populære og multi-prisvindende irske kvintet Goitse blev dannet i 2010 i den hvidglødende kreative digel på Limericks Irish World Academy i Dublin.
Goitse er blevet kåret til Live Irelands “Traditional Group of the Year”, Chicago Irish American News’ “Group of the Year”, samt vandt den prestigefyldte “Freiburger International Leiter 2016”-pris i Tyskland, og er blevet udråbt som det førende af den nye generations irske traditionelle bands.
Goitse har udgivet seks anmelderroste albums og turnerer året rundt i bl.a. Irland, Storbritannien, Tyskland, Frankrig og USA.
Deres karakteristiske lyd bunder i kvaliteten af deres egne kompositioner blandet med ældgamle traditionelle melodier, som gør hver optræden unik. Læs mere på Baltoppenlive.dk.
Koncerten er en del af medlemsklubben ’Skotsk & Irsk Musikscene’ på Baltoppen LIVE, der præsenterer 10 keltiske folkemusikkoncerter i sæsonen fra september til maj – primært på tirsdage ca. én gang om måneden. Årskortbillet for sæson 2024/2025 kan købes for 650,- så lenge der er ledige pladser, og kun frem til nytår:
https://baltoppen.billetten.dk/…/eventde…/eventno/125316
Løssalg: 160,- (siddepladser på balkon)
Menu i Baltoppen LIVEs café fra kl. 18:00: Sæsonbuffet (195,-). Skal forudbestilles senest 2 hverdage før koncerten – med forbehold for udsolgt.

Fynbo bal
2024-10-09 19:00 - 21:45 | Kulturmaskinen Odense, Farvergården 7, Odense, 5000
Folkemusiklauget Fynboerne spiller op til dans. Allerede fra kl. 18.30 er det muligt at lære nogle trin og enkle danse, så du kan være med når ballet starter kl. 19.00. Alle er velkomne. Øl, vand, kaffe og kage købes i baren. Gratis adgang.

Kasper Buch med band
2024-10-10 19:30 - 22:00 | Gimle, Roskilde, Helligkorsvej 2, Roskilde, 4000
Kasper Buch ligger næppe skjul på at rødderne er solidt plantet i folkemusikmiljøet i og omkring Tønder, som han er vokset op i.
Musikken er af stor rytmisk karakter og skulle man beskrive den med få ord, vil mange sige energisk og nærværende.
I foråret 2024 udgiver han sit andet fuldlængde album med arbejdertitlen “Working Hard”. Et optimistisk udspil som beskriver det hårde arbejde som Kasper Buch har udvist de sidste par år.
Albummet rummer dynamik, inspirationer fra øverste hylde, en nærvær samt en nerve som Kasper Buch har skabt
i Lundgaard Studio, med resten af hans fantastiske band bag sig.
“Vi har formået at skabe et album, som ligger så tæt op af den Live lyd vi skaber ude blandt publikum!”
Publikum har allerede udpeget ham som et navn på den danske folkemusikscene. Med det fortalt, har Skagen- og Stribfestival som betegnes som nogle af de førende scener inde for genren, ligeledes budt på den unge Tønderdreng.
Mediernes søgelys har ligeledes skabt overskrifter for Kasper Buch i forskellige sammenhænge. En del radiotid på DR P4 og
DR P5 samt TV tid, har yderligere skabt ringe i vandene. Senest lå nummeret ‘Holding On’ i en flot 8 ugers rotation på DR P4.
Hele to musikpriser er det blevet til på ganske kort tid, hvilket har skabt stor motivation for Kasper Buch til at fortsætte den rejse
han i øjeblikket er på.
Kasper Buch band er:
Kasper Buch – Vokal/Guitar
Thomas Nykjær Sørensen – Guitar/Kor
Markus Kjeldsen – Piano/Kor
Christian Thorstensen – Bas/Kor
Dan Sandhøj Fromm – Trommer
Charlie Jensen – Lyd/Teknik

Tradish - Musikforeningen MIDTI, Hedensted
2024-10-10 20:00 - 22:00 | Hedensted Sognegård, Bytorvet, Hedensted, 8722, Denmark
Tradish (www.tradish.dk)
Irsk musik uden grænser
Inden koncerten kan man kl. 18.30 nyde en lækker tapas-menu til 125,- kr, som bestilles hos Bo på tlf. 75891158.
Medlemspris: 220 kr.
Gæstepris: 250 kr
Dørene åbner: 19:30
Tradish er:
John Pilkington: vokal, guitar, bouzouki
Louise Ring Vangsgaard: violin, viola, vokal
Brian Woetmann: bodhrán, percussion, mandolin, vokal, step
Siden de blev dannet i 2009, har Tradish optrådt på hundredvis af scener på tværs af Europa. Bandet har mødt og genset et publikum, der værdsætter den åbne og personlige tilgang til den traditionelle irske musik, der kendetegner Tradish. Som en del af den levende irske musiktradition, spiller Tradish sig ind i en spændende og livsbekræftende blanding af det gamle og det nye, fortid og nutid, med en stærk forankring og respekt for rødderne.

Bal med Heebøll & Vinther
2024-10-11 19:30 - 22:30 | Kulturmaskinen Odense, Farvergården 7, Odense, 5000
Heebøll & Vinther spiller en god blanding af nykomponeret dansemusik og traditionel dansemusik fra bl.a. Thy, Læsø og Vestjylland. Kristine Heebøll og Jesper Vinther har sammen udviklet og forfinet deres dansespil i denne duo siden 2001, men har også tidligere spillet sammen, bl.a. i det anerkendte danske band Phønix. De er begge uddannede fra konservatoriets folkemusiklinje og har desuden, fødderne solidt plantet i den danske folkemusiktradition, med et brændende hjerte og respekt for traditionen og stor glæde og lyst til videreudvikling. Der er garanti for et godt bal med kræs til øret og brændstof til benene! Ballet er støttet økonomisk af Odense Kulturudvalg og Statens Kunstfond. Entré 100 kr., dog kun 50 kr. for unge under 25 år, folk med tilknytning til Aftenskolen 17:48, Grønland og medlemmer af Folkemusiklauget Fynboerne.

H.P. Lange Big Gumbo i Haslev Folk Club
2024-10-11 20:00 - 22:00 | Kultunariet, Haslev, Søndergade 12, Haslev, 4690
H.P. Lange er et velkendt og afholdt navn i klubben, så vi ved alle, at bandet Big Gumbo står for god og solid blues. Men på det seneste er de også begyndt at blande deres musik lidt op med mountain music og cajun.
Gumbo er en fantastisk gryderet fra de amerikanske sydstater hvor man ud over nogle faste ingredienser tilføjer det man har lyst til og det man synes passer. Det er netop sådan musikken er i Big Gumbo – umiskendeligt blues men tilsat cajun og mountain music, fiddle og banjo i tilpasse mængder.
H.P. Lange har været professionel musiker inden for blues-genren siden 1986. Han har rejst og været bosat i Amerikas sydstater i flere perioder, så han har fået øvelsen og inspirationen med direkte fra rødderne. I Danmark har han haft en del blues-bands i forskellige konstellationer, og har modtaget flere musikpriser.
H.P. Lange har 2024 haft en tætpakket kalender, så vi er glade for, at han har tid til at berige os med en blues-aften.
Ud over H.P. selv består bandet, Big Gumbo, af J.K. Dam på trommer, Dave Stevens på bas og Niels Bonefaas på banjo og fiddle.
Haslev Folk Club er støttet af Statens Kunstråd og Faxe Kommune

Folk Lovers spiller på Ribe Bryghus
2024-10-12 20:00 - 22:00 | Ribe Bryghus, Seminarievej 16b, Ribe, 6760
Ribe Bryghus bliver fyldt med dejlig Skotsk og Irsk folkmusik når Folk Lovers spiller op.
Folk Lovers er en folkduo bestående af Hanne og Niels-Jørgen Hvidberg.
Hanne spiller fløjter, cajon, bodhran og synger og Niels-Jørgen spiller guitar, banjo, mandolin, bodhran og synger.
Repertoiret er hentet fra den skotske og irske folkemusik iblandet danske numre samt egne numre.
Folk Lovers spiller en bred vifte af iørefaldende, smukke, bevægende, lystige, sjove, livlige og medrivende sange. Det hele krydres med små anekdoter og korte fortællinger om sangene.
Kort sagt: Folk Lovers er garant for en god oplevelse og en god stemning.
Entré: Vides ikke p.t

Koncertgudstjeneste med folkemusik
2024-10-13 10:00 - 11:30 | Vestervig kirke, Klostergade, Vestervig, 7770, Denmark
En gudstjeneste, hvor musik spiller en væsentlig rolle og overtager dele af liturgien.
Folkemusikgruppen Phønix spiller i forbindelse med gudstjenesten. Phønix dykker ned i de gamle danske salmer og salmemelodier, som har rod i folkemusikken. Mange salmer blev skrevet på folke- og visemelodier, sange og dansemusik, som menigheden kendte og holdt af og derfor nemt kunne synge med på. Tempoet og udførelse har med årene taget melodierne et nyt sted hen og ikke mange tænker på, at det de synger ved gudstjenesten, engang var dansemusik. Bandet består af Jesper Falch, percussion, Anja Præst Mikkelsen, klarinet, Karen Mose Nørgaard, sang og keys samt Jesper Vinther, harmonika.﻿

Folkemusikkursus på Sejerø
2024-10-13 10:00 - 2024-10-17 17:00 | Øernes Højskole , Sejerø
Mangler du inspiration til dit sammenspilshold/band?
Synes du det er svært at være med i en jam?
Vil du gerne lære en ny melodi eller du savner en måde at akkompagnere en polka på?
Trænger du til at more dig og give den gas sammen med andre glade musikere?
Martin Strange åbner dørene til folkemusikken og dens mange facetter og muligheder.
Gennem sit mangeårige virke som instrumentalist og dansemusiker deler han ud af sine
erfaringer og betragtninger.
Martin vil fortælle og guide i, hvordan man spiller sammen, og hvordan man lytter til hinanden.
Hvordan er lagene i musikken og hvordan og hvorfor er “less is more” nogen gange rigtigt.
Repertoiret tager udgangspunkt i den nordiske tradition – primært den danske.
Alle kan være med, uanset niveau, instrument eller musikalsk baggrund.
For det er netop magien ved folkemusikken:
Begynderen finder glæde og udfordring i det enkelte akkompagnement, hvor den øvede og professionelle konstant kan forfine sit spil ved at nørde i detaljen.
Vi afslutter dagene med en koncert i Kulturhuset eller andet sted på øen.

Familiedans
2024-10-13 13:30 - 15:30 | Kulturmaskinen Odense, Farvergården 7, Odense, 5000
Tag et barn ved hånden og kom denne søndag eftermiddag til Kulturmaskinen. Folkemusiklauget Fynboerne spiller til og Nicolas Sigvaldsen instruerer. Alle kan være med og alle er velkomne. Gratis adgang. Sodavand, kaffe og kage kan købes i baren.

Søndagsdans på Museum Rebild
2024-10-13 14:00 - 17:00, 2024-10-20 14:00 - 17:00, 2024-10-27 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Koncert m. Morten Alfred & Vingården i Maria – Magdalenen – Kirche, Mustin, Germany
2024-10-17 19:30 - 20:30 | Maria-Magdalena-Kirche, Dorfstraße, Mustin, 23911, Germany
Concert with Morten Alfred & Vingården

Laugsaften med Ribe Danse- og Spillemandslaug
2024-10-18 | Rosen Alle 3, 6760 Ribe, Rosen Alle 3, Ribe, 6760
Har du lyst til at danse, spille, lytte eller se, så er det her det foregår.
Vi spiller til dans fra kl. 19:30 – ca. 22.30. Der vil blive instrueret i dansene efter behov så kom frit frem både nybegyndere og øvede. Midt på aftenen drikker vi kaffe og spiser hjemmebagt kage.
I kaffepausen kan der være forskelligt underholdning så som, fælles sang, div. solooptræden med musik eller sang og historie fortælling mm.
Kom og deltag i de hyggelige aftener som lauget har afholdt i mere end 40 år

Erlend Viken Trio
2024-10-18 20:00 - 22:00 | Maritza-salen, Frederiksgade 78C, 8000 Aarhus C, Frederiksgade 78C, Aarhus C, 8000, Danmark
ERLEND VIKEN – fele, oktavfele og hardingfele
MARIUS GRAFF – elguitar
SONDRE MEISFJORD – kontrabas
Med hardingsfele, el-guitar og kontrabas, præsenterer Erlend Viken Trio folkemusik med et lydbillede få har hørt før; baseret på norsk traditionsmusik, og med inspiration fra improvisationsmusik, ørkenblues og rock.
Trioen har spillet koncerter i store dele af europa, og gennem sine energiske liveoptrædener har de fået mange fans på tværs af genre.
¨Dette er musikk som treffer deg uansett om du er tilhenger av folkemusikk, rock eller blues¨ -Adresseavisen
¨Kraften i samspillet skaper musikk som går over i det geniale¨ -Bladet folkemusikk.
¨här finns låtar som platsar på vilken best-of-spellista som helst¨ -Lira
¨En av norges hetaste grupper¨ -Svenska Dagbladet
Dørene åbner kl. 19.30

Danse fra vores nabolande
2024-10-20 10:00 - 15:30 | Folkedanserhuset Holstebro, Banetoften 42, Holstebro, 7500
Vi skal danse en byttehambo,
pardanse fra Sverige og Tyskland,
rækkedanse fra Norge og Skotland,
kvadrilledanse fra Tyskland,
samt kredsdanse fra Sverige.
Hvis du er interesseret men mangler en dansepartner, så kontakt os.
Krav: Man skal kunne danse polka, vals, totrin, hopsa og enten hambo eller sønderhoning, men man behøver ikke at være verdensmester.
Vores motto er:
Det skal være sjovt at danse – og jo mere man kan, jo sjovere bliver det.
Instruktører: Katrine Jakobsen og Jørgen Eskild Larsen
Musik: Jørgen Nickelsen og Anders Løager
Sted: Holstebro Folkedanserhus, Banetoften 42, 7500 Holstebro
Medbring: Frokostkurv – drikkevarer købes.
Pris: kr. 150,- incl. Kaffe, the og kage.
Yderligere information: kat.jakobsen@gmail.com eller Jørgens tlf. 2124 3331
Vi ses forhåbentlig til en sjov og spændende dansedag. Alle er velkomne.
Af hensyn til kaffebrød er der tilmelding senest torsdag d. 17. okt. til Ellen Kjær Andersen på mail: holstebro.folkedans@gmail.com
Ret til ændringer forbeholdes.
Find fremtidige arrangementer på:
www.holstebrofolkedanserforening.dk
Facebook: Holstebro Folkedanserforening
www.folkalender.dk (søg på ”nabolande”)
I samarbejde med Dans Danmark og DGI Vestjylland

ULC Trio
2024-10-22 20:00 - 22:00 | KulturØen Middelfart, Havnegade 6, Middelfart, 5500
Peter Uhrbrand, Sonnich Lydom og Seamus Cahill – også kendt som ULC Trio blev dannet i 1996 og består af tre veteraner på den danske folkemusik-scene – nemlig den herboende irske sanger, guitarist og bouzouki spiller, Seamus Cahill – Sonnich Lydom på diatonisk harmonika og mundharper samt Fanø-spillemanden, Peter Uhrbrand på violin. De tre venner mødtes i første omgang omkring en idé med den traditionelle dansemusik fra Sønderho på Fanø, som det vigtige og essentielle grundlag og indspillede i 1998 musikken til Cd’en ‘Sik og Sejs’.
Trioens medlemmer har – hver for sig og sammen modtaget en række priser igennem årene. Peter Uhrbrand modtog i 2014 ‘Ken Gudman Prisen’ og blev i 2023 nomineret til Nordisk Råds Musikpris.
Både Sonnich Lydom og Peter Uhrbrand er desuden Rigsspillemænd.
Igennem nogle år var samarbejdet sat på vågeblus, men efter en måneds turné i New Zealand, var lysten, energien og musikken på plads igen. Så Danmarks ældste boyband er atter klar med det tætte sammenspil, de inciterende sange fra den irske sangskat og anekdoterne fra et langt liv i musikkens tjeneste.
Uhrbrand, Lydom og Cahill ønsker at markere og festligholde den gode idé, der opstod for 25 år siden, og det er besluttet at gøre med en genudgivelse af Cd’en Sik og Sejs samt at få musikken rundt i landet i 2024.

Rumklang – Christensen & Kanne Folkband (dobbeltkoncert)
2024-10-23 19:30 - 22:30 | Gimle, Roskilde, Helligkorsvej 2, Roskilde, 4000
Dobbelt koncert med Rumklang og Christensen & Kanne Folkband
Rumklang
Rumklang spejles i nuet!
Sangskriver Teis Thomsen slår den kreative tone an i det musikalske alias Rumklang, hvor ærlig og transparent lyrik får klang i akustiske instrumenter. Med erfaring fra mere end 150 livekoncerter er Teis Thomsen en scenevant singer-songwriter som også er undervejs med flere udgivelser.
Når sangenes fortællinger får liv under koncert med Rumklang, spejles energien i rummet og i dem som lytter. Der er derfor aldrig to koncerter, der klinger ens.
Til FolkRoskildes koncert på Gimle kommer Rumklang som kvartet. Markus Nederby (Banjo) og Rune Petersen (Bas) trækker på erfaringer fra blandt andet folk-bandet Laursen, mens Carla Blay (Sang & Percussion) gennem flere år har jazz’et med den legendariske bassist Bo Stief.
Christensen & Kanne Folkband
Viser, folkemusik, folksongs – kald det hvad du vil.
Glæden ved livet, og det til tider hævede øjenbryn over det modsatte, er i fokus når Christensen & Kanne FOLKBAND optræder med et repertoire bestående af nye danske sange samt irske, skotske og amerikanske “folksongs” (bl.a. fra 70’ernes og 80’ernes folkscene) fremført af 4 herrer med en gennemsnitsalder på ca. 65 år.
En aften med Christensen & Kanne FOLKBAND byder således på lytteværdige viser og “folksongs” – udsat for en bred vifte af akkustiske strengeinstrumenter.
Det er en udmærket idé, at medbringe både ører, smil og smilerynker til en koncert med Christensen & Kanne FOLKBAND.
Jens Glindorf Christensen
Axel Kanne
Ole Holst Andersen
​Ole Pettersson

Bodach – keltisk musik
2024-10-25 19:00 - 23:30 | Bobuska, Linnesgade 24 kælder tv, Copenhagen, Denmark, København K, 1361
Vi åbner op for jam før og efter koncerten.
Koncert-start 21.30
Tag et kig forbi Bobuska når det dansk/britiske band Bodach spiller keltisk musik i verdensklasse på violin og sækkepibe smukt akkompagneret af trommer, elbas og guitar.
Vi glæder os til at høre disse fine dygtige musikere og vi glæder os til at se jer💪😊
Entré 60kr🧚 Købes i døren
🪵🪵🪵🪵🪵🪵🪵🪵🪵🪵🪵🪵🪵

Efterårsbal med Køge Spillemandsforening
2024-10-25 19:30 - 23:00 | Teaterbygningen, Køge, Bag Haverne 1, Køge, 4600
Køge Spillemandsforening holder ÅbentHus, hvor foreningens forskellige grupper underholder med spil til dans og med sang.
Arrangementet er støttet af Køge Kommune.

Koncert med Benny Holst solo
2024-10-25 20:00 - 22:30 | Kulturhuset Rejsestalden., Hovedgaden 29a, Jægerspris, 3630
Han var Musik mellem Fjordenes første gæst i Rejsestalden. Dengang i 2017 var det med trioen. Denne gang kommer han alene. Den rejsende i musik vil tage os med på et historisk tilbageblik. Til opvæksten hos bedstemor, over samarbejdet med Poul Dissing bl.a. på havnen i Kulhuse og videre op gennem et langt og spændende liv i musikkens tjeneste. Glæd dig til en god fortæller, der vil pynte fortællingen med relevante sange fra en lang karriere.

Folkemusik jam i Flensborg (ingen jam d. 25.7. - sommerpause)
2024-10-26 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Thy-bal i Sennels
2024-10-26 19:30 - 22:00 | Sennels Forsamlingshus, Gadekæret 8, Sennels, Thisted, 7700
Thy Folkemusik arrangerer lørdag 26. oktober kl. 19.30 Thy-bal i Sennels Forsamlingshus, Gadekæret 8, Sennels, 7700 Thisted.
Thy Folkemusik fortsætter traditionen med et årligt Thy-bal. Musikken leveres af gruppen Thy Spillemænd. Det er en gruppe lokale spillemænd med fødderne solidt plantet i den særlige thylandske tradition, nemlig Asger Møller på harmonika, Henning Andreasen, også harmonika, Jørgen Thomsen på violin og Jørgen Alstrup på bas.
Inden dansen starter kl. 19.30, kan der kl. 18.00 spises i forsamlingshuset. Medbring selv en madkurv. Drikkevarer købes hos Sennels Borgerforening, som er samarbejdspartner ved arrangementet i lighed med Spillestedet Thy.
Der er således lagt op til en fornøjelig aften, hvor der bliver rig mulighed for både at høre og danse til bl.a. Thys unikke spillemandsmusik.

Folk Lovers spiller på Endrup Møllekro
2024-10-26 20:00 - 22:00 | Endrup Møllekro, Bygaden 74, Endrup, Bramming, 6740
Endrup Møllekro bliver fyldt med dejlig Skotsk og Irsk folkmusik når Folk Lovers spiller op. Før koncerten har kroen lavet en lækker menu: Bordbestilling nødvendigt på Kroen.i.endrup@gmail.com Eller telefon 20 29 77 55.
Folk Lovers er en folkduo bestående af Hanne og Niels-Jørgen Hvidberg.
Hanne spiller fløjter, cajon, bodhran og synger og Niels-Jørgen spiller guitar, banjo, mandolin, bodhran og synger.
Repertoiret er hentet fra den skotske og irske folkemusik iblandet danske numre samt egne numre.
Folk Lovers spiller en bred vifte af iørefaldende, smukke, bevægende, lystige, sjove, livlige og medrivende sange. Det hele krydres med små anekdoter og korte fortællinger om sangene.
Kort sagt: Folk Lovers er garant for en god oplevelse og en god stemning.

Zenobia
2024-10-26 20:30 - 21:45 | Askov Højskole, Maltvej 1, Vejen, 6600
Koncert med danske viser og sange samt Zenobias egne numre.
Koncerten foregår i foredragssalen.

Chris Grey & The BlueSpand
2024-10-26 21:00 - 22:30 | Fermaten, Smallegade 4, Herning, 7400
Det fynske funky-bluesband Chris Grey & The BlueSpand er på landevejen igen!
Bandet, som startede med at vinde Danish Blues Challenge helt tilbage i 2012, har med deres musikalske tæft og fantasi og en legende lethed vundet fans over hele verden, bl.a. for deres fantastiske videoer fra studiet, hjemme i køkkenet og resten af verden!
Debutalbummet ”Lotta Love” fra 2014 skabte stor opmærksomhed blandt branchefolk og radiostationer i USA, Europa, Canada og Australien. I 2017 gik bandet viralt med musikvideoerne ”Grab’em by the Elbow” og ”Mammas Mammalaid”, hvor sidstnævnte fik 1 mio. views på 10 dage. Dette har skabt en bundsolid fanbase og followers på de sociale medier.
Chris Grey & The BlueSpand har nu 55.000 følgere på Facebook, og især nummeret ”Mammas Mammalaid” med mere end 3,2 millioner views har gjort bandet populært og elsket over hele verden!
Efter albumudgivelsen “Funk The Mall” i 2022 er der igen nyt fra bandet! De to nye singler “I get Horny” (when I look at myself) og “3 Boyz” (in the living room) er udkommet i foråret 2024. Begge numre indeholder som vanligt en god blanding af groove og humor i et univers af funk, soul og en masse andet godt.
Forvent en aften med funky grooves, bluesy guitar, og et show solidt sammetømret i et fantasifuldt univers af humor, spilleglæde og stor musikalitet.
Chris Grey – guitar, vokal
Lars Frimodt-Møller – trommer, kor
Kasper Lauersen – bas, kor

Folkedans med Fru. Madsens Team
2024-10-27 10:30 - 14:00 | Huset No.7 7400 Herning, Nørregade 7, Herning, 7400
Folkedans med Fru. Madsens Team
Er du til dans øvet eller ej – så kom og dans på Fru. Madsens Team!
Holdet er et ungt og tempofyldt hold, som mødes den sidste søndag i måneden til nordisk folkedans, socialt samvær og masser af grin.
Vi har fællesskabet i fokus, alle er velkomne og vigtigst af alt, så har vi det sjovt når vi danser! Lyder det som noget for dig? Så læs med herunder.
Praktiske informationer:
Holdet ledes af Cathrine og Jørgen til toner fra vores to faste spillemænd Jan og Simon
Du skal være fyldt 13 år.
Første gang er gratis
Man behøver ikke medbringe en dansepartner. Her danser alle med alle.
Medbring frokost og vandflaske
Entrepris:
Medlemmer over 25 år: 45 kr.
Medlemmer under 25 år/studerende: 20 kr.
Ikke-medlemmer over 25 år: 80 kr.
Ikke-medlemmer under 25 år/studerende: 40 kr.
Vi garanterer sved på panden, masser af grin og sjove stunder.
Vi glæder os til at se dig!

Wallis Bird (IRL)
2024-10-27 20:00 - 21:30 | Fermaten, Smallegade 4, Herning, 7400
Irske Wallis Bird er en naturkraft. Et af den slags talenter, hvor musikaliteten bare stråler ud af enhver bevægelse, og hvor nerve og rå power kombineres til en live energi, som blæser folk helt bagover, når hun optræder.
Siden hun udgav sit debutalbum i 2008 i London er det kun gået en vej – opad. Hun har vundet adskillige musikpriser – bla. to Meteor Awards (den irske Grammy) og den tyske Musikautorenpreis – og hun har turneret over hele Europa, Japan, USA og Australien både solo og med fuldt band.
I 2012 fik hun nok af London og rejste til Berlin, hvor hun siden har haft base og vundet et stort tysk publikum. Hun udgav i 2022 sit 7. album “Hands” som fik en flot modtagelse internationalt, og koncertkalenderen har siden været pakket med shows og festivaler over hele verden.
Wallis Bird er opvokset i den lille irske by Wexford med et par forældre, som bestemt ikke var bange for at tage chancer og leve livet fuldt ud.
“Man, I only have great things to say about my growing up,” siger hun. “Loads of noise, loads of character, lots of twists and turns, craziness, comfort, sneaking, rowing, hugging… Never any hunger, physically or mentally. My parents are relaxed about the big things in life. They’ve taken huge risks: owned a shop, a pub, a farm; they were DJs, music bookers, insurance brokers, cleaners, restaurateurs, you name it… They were never scared to work, never judged their success on their status, and were never scared to go against the grain. They allowed us to make mistakes and try shit out. They let me jump into music and not into college or a job.”
At hun fik en karriere med musik blev dog alligevel et udtryk for stædighed og trods. 18 måneder gammel faldt Wallis nemlig ind under en græsslåmaskine og mistede lillefingeren på venstre hånd – de andre blevet syet på igen. I stedet for at give op var hun overbevist om, at hun måtte arbejde med det hun havde. Som hun selv udtrykker det:
“I was put on this earth to let music channel through my body. If it resonates, I’ll fuckin’ play it! To me there is nothing inanimate in this world. Everything has a song to sing.”
De sidste par år har Wallis Bird optrådt med en række store orkestre, og hun har indledt et kreativt samarbejde med den tyske strygekvintet Spark om at skabe et helt nyt liveshow og album kaldet “Visions of Venus”. Her sætter de fokus på kvindelige komponister gennem de sidste 1000 år fra Hildegard von Bingen til Bjørk. Det nye album udkommer 19. april 2024.
